張宇人

張宇人，外號「廿蚊張」，係香港立法會飲食界功能界別議員，香港特別行政區行政會議非官守成員，東區區議會前議員，香港自由黨第六任主席、現任黨魁。

佢嘅言論好偏向商界，講過唔少好有爭議嘅說話，畀外界有一種典型「孤寒財主」嘅形象。

簡歷

屋企 
張宇人祖籍廣東東莞，喺香港出世。老豆張志安係香港舊時好出名嘅酒樓—海洋皇宮嘅老闆之一，做到2005年執笠，老母鄉下喺南韓仁川。老婆係蔡詠鈿，生咗一仔兩女。

學歷 
佢喺拔萃男書院同美國加州Pepperdine大學完成學業。

事幹 
2010年3月，佢喺城市論壇度話：「若飲食業界調查結果係低過20元，唔排除向政府建議最低工資時薪20蚊以下」，備受批評，搞到喺25號佢要出嚟開記者會向公眾道歉。佢亦因為呢件事而有咗外號「廿蚊張」。

2016年11月25號，張宇人獲香港特首梁振英委任爲行政會議非官守成員，跟住一直過渡至林鄭月娥政府同李家超政府。

名下馬匹 
張宇人係香港賽馬會會員、馬主，先後同佢老婆張蔡詠鈿、阿仔張士宗同老友黎昱麟聯名擁有一系列大部分以「䯀」字命名嘅馬匹，包括海國之寶、䯀驄、䯀駢、䯀駿、䯀勝、䯀駒、䯀驥同䯀騁，但䯀騁退役之後，佢嘅名下馬匹就唔再以「䯀」字命名，先後以夫妻名義擁有再戰群雄、金冠、越跑越有，而近年唔止同黎昱麟合夥擁有威德將軍、弗雷，重同仔仔合夥擁有奇妙年華。

此外，佢同邵家輝、梁進、鍾偉平、黃永幟亦都係好食團體嘅其中一位合夥人，包括好好食、好食德、食得好、好鬥心、好勁力。

個人榮譽 
  非官守太平紳士
 銀紫荊星章
 金紫荊星章

攷

Tommy Cheung
 行政會議 - 行政會議成員 - 張宇人議員

前東區區議員
前市政局議員
香港自由黨員
拔萃男書院舊生
香港基督徒
祖籍東莞
香港馬主
宇人